Fearless Tour

Fearless Tour הוא סיבוב ההופעות הראשון של הזמרת-יוצרת האמריקאית טיילור סוויפט. סיבוב ההופעות נועד לעזור בקידום אלבום האולפן השני שלה Fearless, משנת 2008. הוא החל ב-23 באפריל 2009, באוונסוויל, והסתיים ב-10 ביולי 2010 בקנדה, בהיקף של 105 הופעות. במהלך סיבוב ההופעות ביקרה סוויפט במקומות שונים: אמריקה הצפונית (איי בהאמה, ארצות הברית וקנדה), אירופה (בריטניה), אוקיאניה (אוסטרליה) ואסיה (יפן). את התאריכים לסיבוב ההופעות פרסמה בשנת 2009. סיבוב ההופעות תוכנן במשך פרק זמן מסוים והוא זכה לביקורות חיוביות רבות מטעם מבקרי המוזיקה. רשימת השירים כללה ברובה שירים מ-Fearless אך הכילה גם שירים מאלבום הבכורה של סוויפט, כמו "I'm Only Me When I'm with You" ו-"Picture to Burn". בנוסף לכך, מספר הופעות כללו גם אורחים נוספים ביניהם קייטי פרי, ג'ון מאייר ופיית' היל. סיבוב ההופעות גרף 66.5 מיליון דולר מ-99 הופעות, ובמהלכו הופיעה סוויפט מול 1,207,887 אנשים, מה שהופך אותו לאחד מסיבובי ההופעות המצליחים ביותר של אמן קאנטרי. לפני שיצאה סוויפט לסיבוב ההופעות, היא קיימה מספר הופעות נוספות במקומות שונים, בין היתר בארצות הברית, בריטניה ואוסטרליה. היא הופיעה באירועים כמו "San Antonio Stock Show & Rodeo",‏ "Houston Livestock Show and Rodeo" ו-"Shepherd's Bush Empire" במסגרתם ביצעה שירי קאנטרי שונים. בנוסף במהלך סיבוב ההופעות עצמו שימשה סוויפט כזמרת חימום של הזמר קית' אורבן בסיבוב ההופעות שלו "Escape Together World Tour 2009" במספר הופעות. ב-29 בינואר באותה השנה, הכריזה סוויפט באופן רשמי על סיבוב ההופעות באתר שלה. סוויפט הכריזה על 54 הופעות ראשונות וציינה שמי שיתלוו אליה לסיבוב ההופעות יהיו בין היתר להקת הקאנטרי גלוריאנה והזמרת קלי פיקלר. ב-23 באפריל סיבוב ההופעות נפתח באינדיאנה, אוונסוויל שבארצות הברית. בעקבות ההצלחה ותשומת הלב סביבו, החליט נשיא מועצת העיר לקרוא בעיר ליום המופע "יום טיילור סוויפט" ובנוסף שלט של המופע הוצג בכניסה לעיר. סיבוב ההופעות כלל הצגה תיאטרלית של גרפיקה, סטים ואלמנטים חזותיים שכולם תוכננו על ידי סוויפט. כל מופע נמשך כמעט 90 דקות ובמהלכו ניגנה סוויפט בחמישה סוגי גיטרה ובפסנתר. הוא כלל בנוסף לכך גם החלפת תלבושות באופן תדיר ומספר אביזרים מיוחדים, ביניהם טירה בגודל טבעי המוארת ביותר ממיליון אורות. ב-23 בנובמבר סוויפט הכריזה על ההופעות שלה בבריטניה אם כי הודיעה שזמרי החימום הקבועים שלה לא יצטרפו להופעות אלו, אך במקומם הביאה את ג'סטין ביבר. במהלך המופע באצטדיון ומבלי שבר ביבר את רגלו, אך למרות זאת הופיע גם במופע שליום למחרת אם כי לא היה יכול לבצע את ההדרן. בהופעות הבאות, ביבר ביצע את ההופעה שלו באופן מלא. ההופעה במנצס'טר זכתה לאהדה רבה שכן, סוויפט קיבלה מהקהל מחיאות כפיים במשך 10 דקות, מה שגרם לה להגיד: "בכל פעם שאני אשמע את המילה מנצ'סטר, לא אוכל להפסיק לחייך [...] אני אוהבת אתכם!". על פי כתב עת גרמני, סוויפט הייתה אמורה לבצע שלוש הופעות גם בגרמניה אך הכרטיסים להופעות אלו לא הוצעו למכירה. ב-30 בספטמבר סוויפט הכריזה על המופעים באוסטרליה, אותם אמרה כי תבצע אותם במהלך פברואר 2010 אם כי הם יהיו בארנות ולא באצטדיונים. ב-8 באוקטובר סוויפט הודיעה כי היא צפויה להמשיך את סיבוב ההופעות עד ה-2 ביוני 2010 והוסיפה 37 מופעים נוספים בצפון אמריקה. בנוסף אישרה כי ביבר יופיע איתה גם במופע שהתקיים ב-5 ביוני. כל הופעה נפתחה כאשר הבמה עוצבה כמסדרון בית ספר. סוויפט מופיעה בראש הבמה כשהיא לובשת מדי להקה ומתחילה לשיר את "You Belong with Me". במהלך השיר, הרקדנים פושטים את מדיה של סוויפט וחושפים שמלה כסופה ונוצצת. לאחר מכן, היא מבצעת את "Our Song" ו-"Tell Me Why" ונואמת על בחור שאהבה בתיכון. בהמשך, התפאורה שעל הבמה הופכת לספרייה, תוך שהיא מבצעת את "Teardrops on My Guitar". את המערכה היא סוגרת בביצוע שיר הנושא. המערכה השנייה נפתחת עם "Forever & Always" כשהיא ואחד הרקדנים שלה יושבים על כורסאות אדומות, בעת שהיא עצמה לובשת שמלה אדומה. לאחר מכן, היא מחליפה לשמלה צהובה ויורדת אל הקהל תוך כדי שהיא שרה את "Hey Stephen". היא ממשיכה ועוברת לחלק אחר של הבמה על מנת לבצע את "Fifteen" ו-"Tim McGraw". את המערכה היא סוגרת עם "White Horse", אותו היא מבצעת על הבמה המרכזית. המערכה השלישית נפתחת עם "Love Story" כאשר סוויפט ורקדניה לבושים בתלבושות בסגנון תקופת הרנסאנס. לאחר מכן, היא מחליפה לשמלה לבנה ושרה את "The Way I Loved You". היא מסיימת לבצע את אותו השיר ומבצעת את "You're Not Sorry", עם שמלת מיני סגולה, בשילוב פסנתר, תוך שהיא מנגנת בין לבין מספר קטעים מהשיר "What Goes Around... Comes Around" של ג'סטין טימברלייק, ובמקביל על החלק התחתון של הבמה הרקדנים שלה מבצעים תרגילי אקרובטיקה. את המערכה היא סוגרת עם "Picture to Burn" כאשר יש אפקטים של אש ברקע וזאת, בנוסף לכך שהיא מבצעת גם את השיר "Change". כשמגיע ההדרן, היא מבצעת את "I'm Only Me When I'm with You" כשהיא לבושה בשמלה שחורה, תוך שגלוריאנה והזמרת קלי פיקלר מבצעים קולות רקע. בהמשך לכך, היא עוברת לשיר את "Today Was a Fairytale" לבדה ומפסיקה בשביל קטע דיבור נוסף בו היא מדברת על בן זוגה לשעבר שבגד בה. את ההופעה סוגר השיר "Should've Said No", כאשר במהלך הביצוע שלו יורד גשם מלאכותי מתקרת הבמה. לבסוף, מסתיימת ההופעה כשווילונות מסתירים את סוויפט. סיבוב ההופעות כלל את ג'סטין ביבר, קלי פיקלר ולהקת גלוריאנה, כזמרי החימום של סיבוב ההופעות, כאשר גלוריאנה שימשו כזמרי חימום באמריקה הצפונית ואוקיאניה, פייקלר באמריקה הצפונית גם כן וביבר בבריטניה ומסצ'וסטס. רשימת השירים הבאה היא מההופעה הראשונה שהתקיימה. רשימת השירים הזו אינה בהכרח בוצעה בשאר ההופעות. מדיה וקבצים בנושא Fearless Tour בוויקישיתוף אתר האינטרנט הרשמי של Fearless Tour הופעה זו הייתה חלק מ-BamaJam. הופעה זו הייתה חלק מפסטיבל הקאנטרי של ארצות הברית. הופעה זו הייתה חלק מפסטיבל הקאנטרי בעמק צ'יפווה. הופעה זו הייתה חלק מ-Commonwealth Country. הופעה זו הייתה חלק מג'מבורי קרייבן קאנטרי. הופעה זו הייתה חלק מפסטיבל הת'אנדר קאנטרי. הופעה זו הייתה חלק מ-Cheyenne Frontier Days. הופעה זו הייתה חלק מיריד מדינת צפון דקוטה. הופעה זו הייתה חלק מפסטיבל WE. הופעה זו הייתה חלק מפסטיבל V. הופעה זו הייתה חלק מ-Super Bay Country Bayou. הופעה זו הייתה חלק מפסטיבל המוזיקה בקוונדיש. Wayback Machine, web.archive.org, ‏2016-09-09 Taylor Swift Announces 'Speak Now' World Tour, Billboard (באנגלית) Taylor Swift Announces Second Leg Of 'Fearless' Tour, Billboard (באנגלית) Hot Tours: U2, Taylor Swift, Ruben Blades, Billboard (באנגלית) "Top 25 Tours of 2010". Billboard (באנגלית). נבדק ב-2021-04-04. "Taylor Swift plays Shepherd's Bush Empire/". Shine On Media.. Untitled Document, web.archive.org, ‏2009-03-07 CMT com Staff 4/24/2009, Taylor Swift Presented Key to the City of Evansville, Ind., CMT News "Justin Bieber Joins Taylor Swift UK TOUR". Archive-Kyle-Anderson, Justin Bieber Breaks Foot At London Concert, MTV News (באנגלית) "Taylor Swift Announces Tour Dates". Staff 5/1/2009, CMT com. "Taylor Swift Reflects on Her Concert at a Virginia High School". CMT News. נבדק ב-2020-11-21. John Preston, ‏Taylor Swift: the 19-year-old country music star conquering America - and now Britain, The Telegraph, 26 April 2009 "Taylor Swift 2010 Tour Dates". 14 ביולי 2010. אורכב מהמקור ב-14 ביולי 2010. {{cite web}}: (עזרה)תחזוקה - ציטוט: bot: original URL status unknown (link) https://web.archive.org/web/20140328130732/http://www.theguardian.pe.ca/Living/Festivals-%26amp%3B-events/2010-07-12/article-1534299/Rain-greets-concertgoers-on-last-day-of-festival/1